cyanic-selkie/wikianc huggingface dataset:
Metsäkeskus
Avoin metsätieto
Avointa metsätietoa on saatavilla kolmessa eri muodossa: karttapalveluina, paikkatietoaineistoista muodostettuina tiedostopaketteina ja rajapintoina.
Luettelo tunnetuista skitsofreenikoista
Tämä on luettelo tunnetuista henkilöistä, joilla tiedetään olleen skitsofrenian kirjoon kuuluva häiriö eli skitsofrenia, skitsoaffektiivinen häiriö tai skitsotyyppinen persoonallisuus.
Metsäkeskus
Avoin metsätieto
Metsään.fi-verkkosivujen kautta jaettavan avoimen metsätiedon yhteydessä ei luovuteta metsänomistajien henkilö- tai yhteystietoja. Mikäli tiedon hyödyntäjä yhdistää avointa metsätietoa omistajatietoihin, on hänen huolehdittava henkilötietojen suojaa koskevien velvoitteiden noudattamisesta.
Metsäkeskukseen on mahdollista toimittaa metsätietoa, jolla Metsäkeskuksen tietoa voidaan päivittää tai täydentää.
Metsän- ja luonnonhoidon tuet
Metsäkeskus rahoittaa yksityismetsänomistajien metsän- ja luonnonhoitotöitä valtion budjettirahoituksen avulla. Rahoitus perustuu laissa säädettyihin tukimuotoihin, joista tärkein on kestävän metsätalouden rahoituslakiin perustuva Kemera-tuki.
Metsien suojelua Metsäkeskus tukee Metso-ohjelman kautta myöntämällä metsätalouden ympäristötukea ja rahoittamalla luonnonhoitohankkeita. Metsien pysyvää suojelua hallinnoivat ELY-keskukset.
Metsälain valvonta
Metsäkeskuksen yksi tehtävä on valvoa Suomen metsälainsäädäntöä. Metsäkeskus tarkastaa metsänomistajien metsän- ja luonnonhoitotöiden toteutusta, metsäammattilaisten työnjälkeä metsissä ja julkisen rahoitustuen lainmukaista käyttöä. Työn perustana ovat muun muassa metsälaki, laki kestävän metsätalouden rahoituksesta] (Kemera) ja  metsätuholaki.
Metsäkeskuksen muut palvelut
Metsäkeskus johtaa vuosittain kymmeniä ulkoisen rahoituksen hankkeita, joissa kehitetään elinkeinotoimintaa ja uusia palveluja metsä- ja puualan, metsänomistajien ja suomalaisen yhteiskunnan hyödyksi.
Dalsnibba
Dalsnibba on Skandeihin kuuluva vuorenhuippu lähellä Geirangeria, Strandan kunnassa, Norjassa. Huipun korkeus merenpinnan tasosta on 1 476 metriä.
Metsäkeskus
Metsäkeskuksen muut palvelut
Metsäkeskus palvelee myös metsä- ja puualan organisaatioita neuvomalla heitä metsäelinkeinoihin liittyvissä asioissa.
Lisäksi Metsäkeskus järjestää koulutuksia metsäammattilaisille ja metsänomistajille.
Dalsnibba
Nibbevegen
Huipulle johtaa kapea tie, Nibbevegen, jolle pääsee kääntymään Riksvei 63 -tieltä Djupvatnet-järven rannalla olevan Djupvasshyttan kohdalla olevasta risteyksestä. Tien lähtöpiste Djupvasshyttalla on 1 039 metriä merenpinnan tasoa ylempänä, ja tie tekee 11 mutkaa ennen päättymistään huipulla sijaitsevalle parkkipaikkatasanteelle. Tiellä on käytössä tullimaksu, joka peritään Djupvasshyttan kohdalla, ennen vuorelle kipuamista.
Metsäkeskus
Metsälain ja Suomen metsäkeskuksen historia
2020 Metsäkeskuksella on toimipiste 69 paikkakunnalla. Metsäkeskuksessa on henkilöstöä 595 (vuosi 2019). Suomen metsäkeskuksen johtajana on vuodesta 2012 alkaen toiminut metsänhoitaja Ari Eini.
2015 Metsäkeskuksen organisaatiota uudistettiin ja muun muassa aiemmat 13 itsenäistä aluetta yhdistettiin viideksi palvelualueeksi.
Dalsnibba
Nibbevegen
Eräänlaisen Geirangerin turismin symbolin maineen saanut tie avattiin yleisön käyttöön vuonna 1939 ja sen rakentaminen kesti kolme vuotta. Aloitteen tien rakentamiselle teki Geiranger Skysslag -yhtiö, joka myös maksoi huomattavan osan tien rakennuskustannuksista. Tie pidetään tavallisesti avoinna kesä- ja lokakuun välisenä aikana. Huipulle on rakennettu moderni palvelurakennus, johon kuuluu pieni matkamuistomyymälä ja käymälämahdollisuudet.
Kesken
Ura
Maaliskuussa 2013 Kesken ilmoitti tekevänsä omakustannelevyä, tarkemmin ottaen mixtapea nimeltä 1/0. Levyltä on julkaistu näytekappaleet "Lentokone" sekä "Ryöstö", johon on kuvattu myös musiikkivideo.
Metsäkeskus
Metsälain ja Suomen metsäkeskuksen historia
1999 Käynnistyivät FFC- ja PEFC-sertifioinnit.
1998 Valmistui ensimmäinen Kansallinen metsäohjelma, joka jatkui vuoteen 2010 saakka.
1997 Vahvistettiin uusi metsälaki.
1996 Metsälautakunnista tuli maakunnan metsäkeskuksia. Kolmentoista itsenäisen metsäkeskuksen toiminta kattoi koko maan.
1993 Tuli voimaan uusi metsäverolainsäädäntö, jonka myötä alkoi puun myyntitulojen verotus.
1987 Piirimetsälautakunnat ja keskusmetsälautakuntien metsänparannuspiirit yhdistyivät metsälautakunniksi.
1968 Metsänhoitolautakunnat muuttuivat piirimetsälautakunniksi.
1964 Vahvistettiin Laki metsänviljelyn edistämisestä.
1928 Otettiin käyttöön metsän hävittämisen kieltävä yksityismetsälaki ja metsänparannuslaki. Läänin metsänhoitolautakunnat vastasivat yksityismetsätalouteen liittyvistä valvonta- ja neuvontatehtävistä.
1922 Aloitettiin ensimmäinen Suomen metsien valtakunnallinen inventointi.
1917 Perustettiin Läänin metsänhoitolautakunnat valvomaan metsälakia.
1886 Säädettiin Suomen ensimmäinen metsälaki, johon koottiin yhteen kaikki metsiä koskevat säännökset. Lain tarkoituksena oli edistää metsän luontaista uudistumista. Tämän jälkeen metsälakia ja metsälainsäädäntöä on kehitetty yhteiskunnan tarpeiden mukaisesti.
Kvasikuu
Kvasikuu (yleisemmin kvasisatelliitti) on kappale, jonka kiertoaika tähden ympäri on usean kierroksen ajan sama kuin jonkin planeetan, mutta jonka radan epäkeskisyys on erilainen kuin planeetalla. Kvasikuu kiertää täten osan kiertoradastaan tähden ympäri lähempänä ja osan kauempana kuin planeetta. Muista 1:1-keskiliikeresonanssiradoista kvasikuurata eroaa siinä, että kappaleen rataelementeistä keskiliike ja keskilongitudi ovat koko ajan likimain samat kuin itse planeetalla. Planeetalta katsottuna kvasikuu tekee kierroksen planeetan ympäri aina yhden planeetan vuoden aikana, mutta retrogradiseen suuntaan, siis planeetan kiertosuuntaa vastaan. Oikeista kuista kvasikuut eroavat siinä, että niiden kiertoradat sijaitsevat planeetan Hillin pallon ulkopuolella ja ovat aina epävakaita.
Nimityksen "kvasikuu" ottivat käyttöön suomalainen tähtitieteilijä Seppo Mikkola ja kanadalainen Kimmo Innanen artikkelissaan vuonna 1997. Yleisemmin kvasisatelliitti voi viitata luonnolliseen tai keinotekoiseen satelliittiin.
Maan kvasikuita
pienoiskuva|Cruithnen ja Maan radat. Maapalloa seuraa joitain asteroideja, jotka kiertävät planeettaamme lähes samalla radalla Auringon ympäri. Näistä voi muodostua Maan kvasikuita. Tällä hetkellä ainoat kappaleet, joita voidaan kutsua kvasikuiksi, ovat asteroidit (164207) 2004 GU9, (277810) 2006 FV35, 2013 LX28, 2014 OL339 sekä poikkeuksellisen vakaalla kvasikuuradalla liikkuva 469219 Kamo`oalewa (aikaisemmin: ). Vuodesta 1996 vuoteen 2006 saakka asteroidin 2003 YN107 rata oli Maan kvasikuurata. on luultavasti lähtöisin Kuuhun kohdistuneen törmäyksen aiheuttamista kimpaleista. Astroidi (164207) 2004 GU9 liikkuu normaalisti niin sanotulla hevosenkenkäradalla, mutta on viimeiset 500 vuotta ollut Maan kvasikuu. Tilanne jatkuu samanlaisena seuraavat 500 vuotta. Myös asteroidi 2015 SO2:n rata Maan läheisyydessä vaihtelee ajoittain hevosenkenkä- ja kvasikuuradan välillä.
Asteroidi, joka tällä hetkellä liikkuu Maan radan tuntumassa hevosenkenkäradalla, siirtyy kvasikuuradalle 500 vuoden kuluttua.
Asteroidi 3753 Cruithne liikkuu myös satunnaisin väliajoin Maan kvasikuuradalla, mutta tavallisesti se kulkee hevosenkenkärataa myöten.
Muiden Aurinkokunnan kappaleiden kvasikuut
Plutino (15810) 1994 JR1 on kääpiöplaneetta 134340 Pluton tilapäinen kvasikuu Myös kääpiöplaneetta 1 Cereksen ja asteroidi 4 Vestan ratojen läheisyydessä liikkuu kappaleita, jotka päätyvät ajoittain näiden kvasikuuradoille.
Dalsnibba
Aiheesta muualla
thumb|250px|left|Etualalla Nibbevegen-tietä Dalsnibban rinteellä ja taustalla [[Djupvatnet elokuussa 2008.]]
Grigori Mjasojedov
Grigori Grigorjevitš Mjasojedov (19. huhtikuuta (J: 7. huhtikuuta) 1834 Pankovo, Orjolin kuvernementti - 30. joulukuuta (J: 17. joulukuuta) 1911 Pultava, Pultavan kuvernementti) oli venäläinen taidemaalari ja kaivertaja. Hän oli yksi Vaeltajien johtohahmoista.
Mjasojedov syntyi Pankovon kylässä Orjolin kuvernementissä. Hänen isänsä oli maalaisaatelinen. Mjasojedov opiskeli Keisarillisessa taideakatemiassa vuosina 1853–1863. Hän kävi Ranskassa, Saksassa, Espanjassa ja Italiassa, mutta asui kuitenkin Pietarissa. Viimeiset vuotensa Mjasojedov vietti kartanossaan Pultavassa.
Wish Wizard
Wish Wizard on vuonna 2014 ensi-iltansa saanut 18-minuuttinen fantasiaelokuva. Elokuvan pääosia esittävät Kimberly Voegele, Kabrina Cressey, Daria Stachowiak, Morgan Freeman, Ed Begley Jr., Kathryn Joosten, David Koechner ja Bobb'e J. Thompson. Elokuvassa kaksi lasta toivovat, että heidän vanhempansa kuuntelisivat heidän unelmiaan, minkä seurauksena yllättäen koko maailma avautuu heille. Elokuvan on ohjannut André Gordon.
Jatkosodan pommitusten aiheuttamat tuhot
Pommitusten lukumäärä
Jatkosodan aikana Neuvostoliiton ilmavoimat hyökkäsivät yhteensä 2581 kertaa Suomen hallinnassa olevalle alueelle, joskaan tilastoon ei sisälly sotatoimialueen hyökkäykset.
Pommitusten aiheuttamat henkilötappiot
Jatkosodan aikaiset pommitusten aiheuttamat, väestöön kohdistuvat, tappiot koostuivat yhteensä
Pommitusten aiheuttamat tuhot ja vauriot rakennuksille
Jatkosodan aikana tuhoutui yhteensä 1632 rakennusta ja vaurioitui yhteensä 2245 rakennusta.
Tuhoutuneista
Vaurioituneista
Pommitustuhojen ja vaurioiden vuosittainen jakautuminen
Vuonna 1942:
Vuonna 1943:
Vuonna 1944:
Kirkuk
Kirkuk on kaupunki Irakin pohjoisosassa Kirkukin maakunnan Kirkukin piirikunnassa. Kirkukin piirikunnan väkiluku oli vuonna 2013 noin 900 000 henkeä (68 % maakunnan noin 1,325 miljoonasta asukkaasta).
Se on yksi Irakin öljyntuotannon keskuksista. Kaupungin väestö koostuu turkmeeneista, kurdeista ja arabeista. Eri kansallisuudet ovat johtaneet jännitteisiin eri ryhmittymien välillä. Vuonna 2014 kaupungin ottivat haltuunsa Irakin Kurdistanin joukot Irakin armeijan vetäydyttyä Isis-järjestön etenemisen tieltä ja vuonna 2017 kaupungin valtasivat jälleen Irakin keskushallinnon joukot.
Varhaiset vaiheet
230px|thumb|vasen|Kirkukin vanha linna. Assyrialaiset ja babylonialaiset tunsivat Kirkukin nimellä Arrap-ha. Sassanidit kutsuivat sitä puolestaan nimellä Garmakán tai Beth Garmai. Ensimmäisen vuosituhannen alkupuolella Kirkukin alue oli nestoriolaisuuden keskus ja Karkhán piispa toimi Beth Garmain metropoliittana. Samaa arvonimeä käyttää edelleen Kirkukin kaldealainen piispa. Osa Sassanidien šaaheista vainosi nestoriolaisia. Yazdegerd II surmasi tuhansia vuonna 445. Khosrau II:lla oli kristittyjä neuvonantajia ja hänen valtakaudellaan kristittyjen olot paranivat. Muslimivalloitusten jälkeen arabit alkoivat käyttää nykyisestä Kirkukin alueesta nimitystä Badjarma ja arabikirjailija Jakut kertoi Karkhína-nimisestä kaupungista, joka oli todennäköisesti Kirkuk. Kaupunki mainitaan kuitenkin selvästi historiankirjoituksessa ensimmäistä kertaa Timur Lenkin valtakaudella, jolloin Ali Yazdi mainitsee sen nimellä Zafarnama. Kaupunki vaihtoi omistajaa useita kertoja, kunnes se päätyi osaksi Osmanien valtakuntaa vuonna 1555 solmitulla Amasyan sopimuksella Persian kanssa. Persia hyökkäsi sittemmin useita kertoja kaupunkia vastaan ja piti sitä hallussaan vuosien 1743 ja 1746 välillä, jonka jälkeen se jäi lopullisesti Osmanien alaisuuteen.
Osmanien valtakunta
1700-luvulla Kirkuk oli Shahrizurin piirin keskus, mutta vuoden 1871 uudistusten myötä kaupunki uudelleennimettiin Shahrizuriksi ja siitä erotettiin siihen kuulunut tasanko, joka liitettiin Sulaymaniyyaan. Kirkuk oli tärkeä varuskuntakaupunki ja se toimi suojana kurdeja vastaan. Ensimmäisen maailmansodan sytyttyä Yhdistynyt kuningaskunta miehitti kaupungin 7. toukokuuta 1918. Britit evakuoivat sen viikkoa myöhemmin ja palasivat jälleen lokakuussa vain vähän aselevon solmimista aiemmin. Vuonna 1921 britit järjestivät äänestyksen, jolla Irakin hallitsijaksi nousi Faisal I. Kaupungin turkkilaiset eivät tästä pitäneet, vaan he pyrkivät yhdistämään alueen vastaitsenäistyneeseen Turkin tasavaltaan. Turkin aluevaatimukset Kirkukin ja Mosulin suhteet ratkaistiin lopulta Kansainliitossa, joka antoi alueet Irakille joulukuussa 1925.
Burundin vaakuna
thumb|250px|Burundin vaakuna Burundin vaakuna on Burundin tunnus lipun, kansallislaulun ja moton ohella. Se otettiin käyttöön vuonna 1966.
Vaakunassa on leijonan pää ja kolme keihästä. Leijona on peräisin siirtomaa-ajalta. Keihäät kuvaavat moton kolmea sanaa, kuten maan lipun kolme tähteäkin. Ne edustavat toisaalta maan kolmea suurta etnistä ryhmää, hutuja, tutseja ja twaita. Vaakunassa on ranskankielinen motto Unité, Travail, Progrès, suomeksi "Yhtenäisyys, työ, edistys".
Kirkuk
Nykypäivä
Kirkukin omistus on edelleen kiistakysymys Irakin Kurdistanin ja Irakin valtion kesken. Alueen omistuksesta on vaadittu kansanäänestystä, jota on kuitenkin jatkuvasti lykätty Irakin sisäisten levottomuuksien takia. Kesäkuussa 2014 kurdien joukot ottivat kaupungin haltuunsa sen jälkeen, kun Irakin armeijan joukot olivat vetäytyneet sieltä Isis-järjestön taistelijoiden etenemisen tieltä. Syyskuussa 2017 Irakin Kurdistan järjesti kansanäänestyksen itsenäisyydestä ja suuri valtaosa äänestäjistä äänesti itsenäisyyden puolesta. Äänestys järjestettiin myös Kirkukissa, joka on virallisen Kurdistanin ulkopuolella. Äänestys johti välien kiristymiseen keskushallinnon kanssa ja lokakuussa Irakin hallituksen joukot valtasivat Kirkukin.
Ilmasto
Kirkukissa kesät ovat kuumia ja kuivia ja talvet viileitä ja sateisia. Kuuminta on heinäkuussa, jolloin päivän keskilämpötila vaihtelee 28 °C:n ja 43 °C:n välillä. Viileintä on tammikuussa, jolloin päivän keskilämpötila vaihtelee 5 °C:n ja 14 °C:n välillä. Suurin osa sateista saadaan marras- ja huhtikuun välisänä aikana. Touko- ja lokakuun välillä sadetta saadaan alle 30 millimetriä. Vuosittainen sadanta on noin 360 millimetriä.
Sylkeväpunakobra
Sylkeväpunakobra tai punasylkeväkobra (Naja pallida) on Itä-Afrikassa elävä erittäin myrkyllinen kobralaji. Sen väritys vaihtelee lohenpunaisesta korallinpunaiseen tai ruskeaan. Kaulaa ympäröi leveä musta raita, joka näkyy parhaiten eläimen nostaessa etupäänsä ylös. Silmän alla on yleensä musta kyyneltä muistuttava kuvio. Sen pää on pieni ja pyöreä ja suurissa silmissä on pyöreät pupillit. Sylkeväpunakobra kasvaa 60–75 cm pitkäksi. Kenian ja Sudanin puoliaavikoilla elävät yksilöt ovat punaisimpia ja levinneisyysalueensa pohjoisosissa Egyptissä taas ruskeimmillaan. Sylkeväpunakobra munii 6–15 munaa. Sen ravintoon kuuluvat pikkunisäkkäät, toiset käärmeet ja linnut.
Puolustautuminen
Laji puolustautuu muiden kobrien tavoin nostamalla päänsä pystyyn ja levittämällä niskansa. Lisäksi sylkeväpunakobra nimensä mukaisesti sylkee uhkaajaansa kohti jopa 2 metrin päähän. Sen myrkkyhampaissa on pienet aukot, joista erikoislihakset puristavat myrkyn ulos. Käärmeen osumatarkkuus on erittäin hyvä. Sylkeväpunakobra tähtää hyökkääjän kasvoille, jolloin myrkkyä päätyy silmiin. Myrkky aiheuttaa silmissä hyvin inhottavaa kirvelyä, joka saa hyökkääjän perääntymään. Ihmisen silmiin joutuessaan sylkeväpunakobran myrkky saattaa aiheuttaa pysyviä vaurioita, ellei sitä huuhdella välittömästi pois. Käärmeen saalistaessa se ei sylje, vaan käyttää normaalia myrkkypuremaa uhrinsa pyydystämiseen.
William Kingdon Clifford
Clifford väitti, että on moraalitonta uskoa johonkin, jos siitä ei ole todisteita. Vuonna 1879 julkaisemassaan esseessä ”The Ethics of Belief” hän esitti kuuluisan periaatteen, että ”aina ja kaikkialla on väärin uskoa mihinkään riittämättömin perustein”.
Teoksia
Suurin osa Cliffordin teoksista on julkaistu postuumisti:
Vaahteraliigan kausi 2002
Vaahteraliigan kausi 2002 oli Vaahteraliigan 23. kausi. Liigan runkosarja alkoi 1. kesäkuuta 2002 ja Vaahteramalja XXIII pelattiin 31. elokuuta 2002. Runkosarjassa pelattiin yhdeksän joukkueen yksinkertainen sarja, jonka kuusi parasta etenivät pudotuspeleihin.
Porvoon Butchers nousi täksi kaudeksi liigaan East City Giantsin luovuttua sarjapaikasta. Vaahteramaljassa Helsinki Roosters voitti Turku Trojansin pistein 44–20. Pronssia voitti Seinäjoki Crocodiles. Sarjan viimeiseksi jäänyt Varkaus Steelers putosi I-divisioonaan. Kauden jälkeen Vaahteraliigan joukkuemäärää supistettiin kahdeksaan, mikä tiesi myös Oulu Northern Lightsille putoamista sarjatasoa alemmaksi.
Raimo Heino
Raimo Isma Heino (13. syyskuuta 1932 Helsinki – 30. marraskuuta 1995) oli suomalainen kuvanveistäjä ja kuvaamataidon opettaja.
Henkilöhistoria
Heinon vanhemmat olivat faktori Paavo Johannes Heino ja Aune Ellen Hellqvist, ja puoliso vuodesta 1957 taidemaalari Marja Kuoppamäki. Heino tuli ylioppilaaksi 1952, kävi Suomen Taideakatemian koulun 1954–1957 ja valmistui kuvaamataidon opettajaksi Taideteollisesta oppilaitoksesta 1963. Hän toimi kuvaamataidon, piirustuksen ja kuvasommittelun opettajana useissa eri oppilaitoksissa vuodesta 1960 vuoteen 1991 asti.
Taiteellinen tuotanto
Heinon tunnetuin teos lienee lakan marjoja ja kukkia kuvaava reliefi, joka on kuvattuna suomalaiseen kahden euron kolikkoon. Hänen muita tunnettuja teoksiaan ovat muun muassa Keravalla kirkon oven ylle tehty reliefi apostoleista ja Hämeenlinnassa teknillisen koulun pihalla oleva teräsveistos Konerytmi. Heino suunnitteli myös paljon mitaleita ja juhlarahoja. Hän sai Pro Finlandia -mitalin vuonna 1985, valtion 15-vuotinen taiteilija-apuraha hänelle myönnettiin 1982.
Teoksia
Heinon teoksia ovat muun muassa seuraavat:
WarioWare D.I.Y.
Peli sisältää edellisten osien tavoin mikropelejä, joita pelata. Peli sisältää yhteensä yli 90 mikropeliä. Pelissä pystyy uutena asiana luomaan omia mikropelejä. Pelaaja saa suunnitella peleihinsä ulkoasun, animaatiot, musiikit ja toimintaohjeet. Pelaaja voi luoda pelissä myös omia sarjakuvia.
Peli on saanut positiivisen vastaanoton. Sillä on GameRankingsissa keskiarvona 84.64% ja Metacriticissä 82/100. IGN antoi pelille arvosanaksi 9/10, GameTrailers 8.3/10, ja GameSpot 8/10.
WarioWare: D.I.Y. Showcase
WarioWare: D.I.Y. Showcase, vaihtoehtoisesti nimeltään WarioWare: Do It Yourself - Showcase Euroopassa ja Oseaniassa ja tunnettu Japanissa Asobu Made in Ore -tapahtumassa (Asobu Meido in Ore, "Play Made in Me"), on lisäys Nintendo DS title WarioWare: DIY, WarioWare-sarjan peli. Se julkaistiin 29. huhtikuuta 2009 Japanissa ladattavana WiiWare-pelinä 800 Wii -pisteen hintaan. Julkaistu Pohjois-Amerikassa 29. maaliskuuta 2010, Euroopassa 30. huhtikuuta 2010 ja Oseaniassa 20.5.2010 pelin avulla voi käyttää mikrogameita ja muuta WarioWaren kanssa luotua sisältöä: D.I.Y. Wii, vaikka sitä voi pelata ilman WarioWaren kopiota: D.I.Y.
Kuten Nintendo DS: n vastapuoli, WarioWare: D.I.Y. Esittelyssä on joukko premade-mikrosarjoja, jotka on jaettu neljään eri sarjaan. Vaiheet järjestetään WarioWaren merkkien avulla, ja jokainen sarja perustuu tiettyyn teemaan, kuten WarioWare, Inc .: Mega Microgame $ !.
Ralph Mann
Ralph Vernon Mann (s. 16. kesäkuuta 1949 Long Beach, Kalifornia) on yhdysvaltalainen entinen 400 metrin aitajuoksija ja olympiamitalisti.
Y.M.C.A.
Y.M.C.A. on yhdysvaltalaisen Village People -yhtyeen kappale vuodelta 1978. Kappale on singlejulkaisu albumilta Cruisin’.
Ralph Mann
Mann voitti 400 metrin aitajuoksun vuoden 1971 Pan-Amerikan kisoissa Calissa ajalla 49,11 s. Münchenin 1972 olympialaisissa hän saavutti hopeaa ajalla 48,51 s edellään vain maailmanennätystä parantanut ugandalainen John Akii-Bua.
Raplh Mann:lla on mm. Riihimäen keskusurheilukentän kenttäennätys 50,3 sekuntia 400 metrin aidoissa vuodelta 1970 yhdessä Ari Salinin kanssa. Kyseinen kenttä ei ole enää aktiivisessa yleisurheilukäytössä. pienoiskuva|Riihimäen keskusurheilukentän yleisurheilun kenttäennätysten laatta pukuhuoneen seinässä tammikuussa 2022.
Jelena Antonova (hiihtäjä)
Jelena Vjatšeslavovna Volodina-Antonova (s. 22. huhtikuuta 1971 Oral) on kazakstanilainen hiihtäjä. Hän on osallistunut olympialaisiin viidesti vuosina 1994–2010. Antonovan paras olympiasijoitus on yhdestoista tila 4 × 5 kilometrin viestistä vuodelta 2002. Hän on sijoittunut henkilökohtaisessa kilpailussa parhaimmillaan 21:nneksi. Antonova on ollut mukana MM-kisoissa vuodesta 1995 lähtien ja on sijoittunut parhaimmillaan neljänneksi. Tuo tapahtui, kun Kazakstan oli neljäs viestissä Val di Fiemmen kisoissa 2003.
Y.M.C.A.
Vuonna 2019 singlejulkaisu valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Taustaa
Kappaleen nimenä oleva lyhenne Y.M.C.A. viittaa kansainväliseen Young Men’s Christian Association -järjestöön (suomeksi NMKY), josta kappaleessa kerrotaan. Kappaleen levyttäneen Village People -yhtyeen imagoon kuuluu homoseksuaaleihin stereotypioihin perustuvat hahmot. Tämän johdosta kappaleen sanoitusten on ajateltu kertovan Y.M.C.A.-järjestön maineesta homoseksuaalien kohtaamispaikkana. Kuitenkin kappaleen kirjoittanut Victor Willis, joka on heteroseksuaali, on sanonut, ettei se ollut hänen tarkoituksensa. Hänen mielestään kappaleen sanat kertovat mustien kaupunkilaisnuorten ilosta järjestön tarjoamien koripallo- ja uintiharrastusten parissa.
HMS Paladin (G69)
HMS Paladin (viirinumerot G69 ja F169) oli Britannian kuninkaallisen laivaston P-luokan hävittäjä toisessa maailmansodassa.
Valmistus
Alus tilattiin 2. lokakuuta 1939 2. hätälaivueessa John Brown and Companyltä Clydebankistä, missä köli laskettiin 22. heinäkuuta 1940. Alus laskettiin vesille 11. kesäkuuta 1941 ja valmistui vielä saman vuoden lopulla 12. joulukuuta, jolloin sen tarjoukseen perustunut hinta oli 411 262 puntaa ilman Amiraliteetin toimittamia ase- ja viestijärjestelmiä.
Palvelus
Alus muutettiin 1954 tyypin 16 fregatiksi. Se myytiin romutettavaksi 25. lokakuuta 1962.
Novhorod-Siverskyi
Novhorod-Siverskyi on kaupunki Ukrainan Tšernihivin alueella. Se sijaitsee Dneprin sivujoen Desnan varrella. Kaupunki on Novhorod-Siverskyin piirin keskus. Siellä on Homelin ja Unetšan väliseltä rautatieltä Novozybkovissa haarautuvan sivuradan pääteasema. Asukkaita on noin 12 600 (vuonna 2021).
Kaupunki tunnettiin vuodesta 1096 lähtien Severskin ruhtinaskunnan keskuksena. Sen ruhtinaan Igor Svjatoslavitšin hyökkäystä kumaaneja vastaan kuvataan Laulussa Igorin sotaretkestä. Mongolivalloittajat hävittivät kaupungin vuonna 1239. Myöhemmin se kuului Brjanskin ruhtinaskuntaan ja Liettuan suuriruhtinaskuntaan. Vuonna 1503 Novhorod-Siverskyi liitettiin Venäjään, vuonna 1618 Puolaan ja vuonna 1667 jälleen Venäjään. Vuonna 1782 siitä tuli käskynhaltijakunnan keskus ja vuonna 1797 Tšernigovin lääniin kuulunut kihlakuntakaupunki.
1900-luvun alussa Novhorod-Siverskyin 12 500:sta asukkaasta yli kolmannes oli juutalaisia ja loput etupäässä ukrainalaisia. Vuonna 1918 ja vuosina 1941–1943 kaupunki oli saksalaisten miehittämä. Neuvostoaikana siellä toimi rakennustarvike-, elintarvike- ja kevyttä teollisuutta.
Lutfi Kolgjini
Lutfi ”Ludde” Kolgjini (s. 9. joulukuuta 1959 Ferizaj, Jugoslavia) on ruotsalainen raviohjastaja ja -valmentaja. Hän syntyi Kosovon eteläosassa sijaitsevassa Ferizajn kaupungissa, josta hänen perheensä muutti Ruotsiin vuonna 1967.
Kolgjini alkoi työskentelyn hevosten parissa 1980-luvulla ja sai valmentajalisenssin vuonna 1986. Ruotsin huipulle hän nousi 1990-luvun alussa ja voitti kotiratansa Jägersron ajajaliigan ensimmäisen kerran vuonna 1993. Vuonna 1982 alkaneen ohjastajanuransa tuhannennen voiton Kolgjini ajoi 2007 ja 2000:nen 2020.
Myös Lutfi Kolgjinin pojat Adrian (s. 1993) ja Dante (s. 1999) Kolgjini ovat raviohjastajia.
In the Middle of Nowhere
In the Middle of Nowhere on Modern Talkingin albumi vuodelta 1986. Albumi nousi listaykköseksi Saksassa, sekä nousi kymmenen parhaan joukkoon muissakin Euroopan maissa.
Albumi sisältää perinteisten rakkauslaulujen ohella fantasiaa (Riding on a White Swan ja Stranded in the Middle of Nowhere), mutta tällä kertaa myös kolme itämaista vaikutteita ottanutta kappaletta peräjälkeen, eli The Thousand Lonely Drums, Lonely Tears in Chinatown ja In Shaire.
Ilkka Marttila
Ilkka Marttila (s. 15. syyskuuta 1956) on suomalainen jalkapallovalmentaja, valmentajakouluttaja ja entinen pelaaja. Marttila valmentaa tällä hetkellä Oulu Nice Socceria, joka pelaa Naisten liigassa. Kaudella 2008 hän valmensi Suomen Ykkösessä pelannuta PS Kemiä. Marttila valittiin vuonna 2008 Ykkösen herrasmiesvalmentajaksi sekä vuoden jalkapallovalmentajaksi Pohjois-Suomessa.
Marttilan kasvattajaseura on OLS, josta hän edelleen siirtyi Ruotsiin Luleå SK:hon ja takaisin Ouluun OTP:hen. Pääosan urastaan Marttila pelasi ruotsalaisessa IFK Luleåssa ja vielä kauden 1987 Boden BK:ssa, jonka jälkeen hän siirtyi valmennustehtäviin.
Tämän hetkinen asuinpaikka on Oulu, jossa hän on työskennellyt kahvimyynnin parissa. Hänellä on myös oma yritys, Liikunta- ja valmennuspalvelut Top Form. Ilkka on myös FISAF Personal Trainer. Hän on toiminut vuodesta 2003 alkaen Palloliiton liittokouluttajana Pohjois-Suomen alueella.
Marttila on mukana kunnallispolitiikassa ja vuosina 2005–2013 hän on Oulun kaupungin liikelaitoksen Oulun Serviisin johtokunnassa.Vuosina 2005–2009 hän oli Oulun liikuntalautakunnan varajäsenenä ja 2010–2013 Oulun kaupungin Liikelaitosten johtokunnan varajäsenenä.
Rotary-toiminta on lähellä Ilkka Marttilan sydäntä. Hän on Oulussa Tuiran RK:n jäsen ja vuoden 2010–2011 klubin presidentti. Rotary-piirin 1400 aluekuvernöörinä hän toimii vuodet 2011–2014.
Žmerynkan piiri
Žmerynkan piiri on yksi Ukrainan Vinnytsjan alueen länsiosan hallinnollisista piireistä. Se sijaitsee Vinnytsjan piirin lounaispuolella, linnuntietä noin 230 kilometriä Kiovasta lounaaseen. Žmerynkan piirin ympäröimä Žmerynkan kaupunki (34 698 as., 2017) toimii piirin hallintokeskuksena, vaikka kaupunki muodostaa erillisen, piirin tasoisen aluehallinnollisen yksikkönsä. Žmerynkasta on Vinnytsjaan rautateitse 40 ja maanteitse 45 kilometriä.
Žmerynkan piirin väkiluvuksi arvioitiin 34 189 ihmistä (1.1.2017). Kaupunkilaisiksi heistä luokiteltiin Brajilivin kaupunkityyppinen taajaman asukkaat (Браїлів; 4 615 as.). Brajiliv sijaitsee Rovjoen rannalla ja on tunnettu esimerkiksi Pyhän Kolminaisuuden nunnaluostaristaan. Taajamassa on myös Vinnytsjasta Žmerynkaan johtavan rataosuuden rautatieasema. Kulttuuriperinnöltöään arvokkaisiin kohteisiin luetaan myös Vitoslavskin palatsi Tšernjatynin kylässä.
Kirjoitettu historia alkaa 1400-luvulta, jolloin ensimmäiset maininnat kasakkojen nykyisen piirin alueelle perustamista asutuksista kirjattiin kirjallisiin lähteisiin.
Christopher Romberg
Christopher Romberg (s. 9. huhtikuuta 1981 Inkoo) on suomenruotsalainen laulaja, näyttelijä ja rumpali. Hän oli vuoden 1991 Tenavatähti-voittaja kappaleella "Sköna människor". Hänet tunnetaan myös Leijonakuningas-piirroselokuvan suomenkielisenä nuoren Simban ääninäyttelijänä. Tämän lisäksi hän näytteli Svenska Teaternin Oliver Twististä kertovassa musikaalissa. Christopher meni vuoden 2006 kesällä naimisiin Elna Gullin kanssa Fagervikin kirkossa.
Christopher on alun perin kotoisin Barösundista ja hänellä on viisi sisarusta. Hän soittaa rumpuja karjaalaisessa kristillistä rockmusiikkia soittavassa Unity-yhtyeessä, jossa soittaa syntetisaattoria myös Christopherin pikkuveli Christo. Heidän veljensä Christer Romberg, joka menestyi myös 2007 Suomen Idols -kilpailussa, on solistina Unity-yhtyeessä.
Christopherin ensimmäinen ja toistaiseksi ainoa levy on ruotsinkielinen Stanna hos mig vuodelta 1992. Levyn 12 kappaleesta sovitti 11 muusikko Thomas Katter, sekä yhden edesmennyt kapellimestari Jaakko Salo. Levyllä on Christopherin Tenavatähti-voittokappale "Sköna människor" sekä kaksi kappaletta Oliver-musikaalista.
Lee-Enfield
Lee-Enfield on Yhdistyneen kuningaskunnan asevoimien vuodesta 1895 lähtien käyttämä, aiempaan Lee-Metford-malliin perustuva .303 British (7,7 × 56 mm R) -kaliiperinen pulttilukkokivääri.
Kiväärin yleisimpiä malleja ovat Mk III ja No 4 Mk I.
SMLE Mk III (No 1 MkIII*)
SMLE Mk III* tai maailmansotien välisenä aikana nimikkeellä No.1 MkIII* tunnettu kivääri säilyi brittien ja kansainyhteisön joukkojen käytössä myös toisessa maailmansodassa, varsinkin Pohjois-Afrikan, Italian, Tyynenmeren ja Burman rintamilla. Australia ja Intia, jotka myös itse valmistivat kivääriä, käyttivät sitä palvelusaseenaan koko sodan ajan, ja aina L1A1 SLR -kiväärin käyttöönottoon asti 1950 -luvun lopulla.
No 4 Mk I
Malli perustuu vuosien 1922 ja 1924 välillä suunniteltuun ja noin 20 000 kappaleen eränä valmistettuun No. 1 Mk V:n ja varsinkin vuosien 1930 ja 1933 välillä suunniteltuun ja 1 025 kappaleen eränä valmistettuun No. 1 Mk VI:n.
Ensimmäinen No 4 Mk I valmistettiin vuonna 1931, mutta se otettiin palveluskäyttöön vasta vuonna 1939 ja sarjatuotanto aloitettiin vasta vuonna 1941. Toisen maailmansodan aikana asetta valmistettiin Britanniassa (Royal Ordnance Factory Fazakerley, Royal Ordnance Factory Maltby, BSA Co Birmingham Small Arms Co. Ltd), Kanadassa (Longbranch Arsenal) ja Yhdysvalloissa (Savage Arms) eri muunnoksina miljoonia kappaleita ja se toimi brittien palveluskiväärinä vuoteen 1955, jolloin sitä alettiin korvata itselataavalla L1A1 -kiväärillä.
No 5 Mk I
Brittien Kauko-idän armeija tarvitsi toisessa maailmansodassa joukoilleen viidakkosodankäyntiä varten uuden lyhyemmän aseen. Sen perusrungoksi valittiin No 4, jonka piippua lyhennettiin 289 mm ja etutukkia hieman enemmän, samalla ase keveni 950 g. Keventämisen myötä lisääntyneen rekyylin ja piipun lyhentämisen myötä suurenneen suuliekin vuoksi mallin perälevyksi asennettiin normaalin messinkisen sijaan joustava kumilevy ja piippuun kartiomainen liekinsammutin. Ase poistui käytöstä 1947. Tarkkuudeltaan ase osoittautui pettymykseksi: No 5 kärsi osumapisteen vaeltelusta varsinkin tropiikissa. missä aseen puuosat vääntyilivät kosteuden vaihtelun takia huomattavasti, ja väänsivät myös piippua.
The Marine
The Marine on vuonna 2006 ensi-iltansa saanut toimintaelokuva. Elokuvan on ohjannut John Bonito ja elokuvan käsikirjoituksen on tehnyt Michelle Gallagher ja Alan B. McElroy ja tuottajana oli Joel Simon.
Puutarhahistoria
Puutarhahistoria on puutarhanhoidon ja puutarhakasvien historiaa. Sekä hyötypuutarhan että koristepuutarhan kasveja on viljelty ammoisista ajoista lähtien. Varhaisimmat merkit koristekasvien viljelystä ovat peräisin egyptiläisistä hautamaalauksista 1500-luvulla eaa.
Antiikin ajan Babylonin riippuvat puutarhat olivat aikoinaan yksi maailman seitsemästä ihmeestä. Kun Rooman valtakunta hajosi, sen itäisessä osassa Bysantissa ja islamilaisessa puutarhataiteessa oli tapana tehdä siitä mahdollisimman loistokasta. Kyseisellä ajalla alkunsa saaneet kukkapuutarhat olivat inspiraation lähteinä kukka-aiheisille persialaisille matoille.
Perennoja alkoi olla kaupunkien istutuksissa 1800- ja 1900-lukujen vaihteessa.
Turkki ja Lähi-itä
Puutarhakasvien kaupan osalta merkittävä käänne tapahtui 1560-luvulla, jolloin niitä alettiin tuoda Eurooppaan paljolti Turkista. Tätä ennen Euroopan puutarhojen kasvit olivat enimmäkseen peräisin joko Euroopan tai Välimeren alueelta. Tuohon aikaan Turkissa oli Osmanien valtakunta, joka ulottui laajalle Itä-Eurooppaan ja Itävaltaan saakka. Siihen, että puutarhakasveja alettiin tuoda merkittävässä määrin Turkista, vaikutti suuresti saksalais-roomalaisen valtakunnan lähettiläs Chiselin de Busbecq. Suosituin Turkista tuoduista kasveista oli tulppaani. Hollannin talous oli 1600-luvulla paljolti riippuvainen tulppaanikaupasta, ja näin ollen tulppaanikaupan romahtamisella vuonna 1637 oli vakavat seuraukset Hollannin talouteen. 1500–1700-luvuilla eurooppalaiset tekivät useita tutkimusmatkoja Lähi-itään tutkien siellä kasvavia kasveja. Tämän myötä puutarhakasveja alettiin tuoda myös Lähi-idästä.
Etelä-Afrikka
1600-luvun alussa kukkakasveja alettiin tuoda Etelä-Afrikan Hyväntoivonniemeltä. Tuohon aikaan Hollannin Itä-Intian kauppakomppania muodosti siirtokunnan Etelä-Afrikkaan. Suosituimpia eteläafrikkalaisia kasveja olivat mehikasvit niiden eksoottisuuden ansiosta. Myös muut eksoottiset kasvit olivat suosittuja. 1700-luvulla pelargoniat olivat suuressa suosiossa.
Läntinen pallonpuolisko
Läntiseltä pallonpuoliskolta kukkakasveja alettiin tuoda merkittävässä määrin Eurooppaan 1620-luvulla. Vähän myöhemmin sieltä alettiin tuoda myös pensaita ja puita. 1800-luvulla kasveja alettiin tuoda Eurooppaan Meksikosta. Myös Läntisen pallonpuoliskon varhaisimmin suosion saavuttaneita kasveja olivat mehikasvit.
Aasia ja Australia
Keski-ajalla puutarhakasvien kauppareittinä toimi silkkitie.
1800-luvulla kukkakasveja ryhdyttiin tuomaan merkittävässä määrin Intiasta, Kiinasta ja jonkin verran myös Australiasta. Tämän vuosisadan lopulla niitä alettiin tuomaan merkittävässä määrin myös Japanista.
Puutarhanhoidon kehitys Suomessa
Suomessa hyötypuutarhaviljely alkoi myöhemmin kuin monilla eteläisemmillä alueilla johtuen kylmistä ja karuista oloista. Näistä oloista johtuen Suomessa on varhaisista ajoista lähtien jalostettu kylmyyttä ja karuja oloja kestävämpiä lajikkeita. Etelä- ja Länsi-Suomessa kasvien viljelystä on merkkejä 4 000 vuoden takaa, mutta Itä- ja Pohjois-Suomessa hyötyviljely yleistyi vasta kaskiviljelyn aikaan, 1800-luvulla.
Valistuksen aikana hyötykasveja tekivät tunnetuiksi turkulaiset Pietari Kalm (Pehr Kalm) ja Pietari Adrian Gadd (Pehr Adrian Gadd) sekä pietarsaarelainen rovasti Gabriel Aspegren. Aspengerilla oli aikansa Suomen suurin hyötypuutarha. 1800-luvun ja 1900-luvun vaihteessa Viipurissa oli Regelin taimisto, joka toi suomalaisille tutuksi uusia marja- ja hedelmälajikkeita. Toinen uusien marjalajikkeiden tunnettavuutta parantanut paikka oli Billnäsin taimisto, joka toimi 1900-luvun alussa.
Meltdown (elokuva)
Meltdown (, tunnetaan myös nimellä High Risk) on hongkongilainen toimintakomedia vuodelta 1995. Elokuva parodioi osittain elokuvia Die Hard ja Speed – Kuoleman kyydissä. Elokuvan pääosia esittävät Jet Li, Jacky Cheung, Chingmy Yau, Yang Chung Hsien ja Charlie Yeung. Elokuvan on ohjannut Wong Jing. Elokuva oli Kelvin Wongin viimeinen.
Tyyne Kettunen
Tyyne Vilhelmiina Kettunen (29. syyskuuta 1935 Kiuruvesi – 4. elokuuta 1974 Kiuruvesi) oli suomalainen muistelmakirjailija.
Johann Natterer
thumb|200px|Johann Natterer Johann Natterer (9. marraskuuta 1787 Laxenburg – 17. kesäkuuta 1843 Wien) oli itävaltalainen tutkimusmatkailija ja eläintieteilijä.
Johann Nattererin vanhemmat olivat eläintieteilijä Joseph Natterer ja Maria Anna Theresia Schober.
Natterer osallistui eläintieteilijänä keisari Frans I:n kustantamalle tutkimusmatkalle Brasiliaan vuonna 1817. Natterer jäi Etelä-Amerikkaan 18 vuodeksi ja palasi Wieniin 1835 mukanaan suuri kokoelma näytteitä, muun muassa 12 293 lintua. Natterer ei koskaan julkaissut matkansa tuloksia ja hänen päiväkirjansa ja muistivihkonsa tuhoutuivat tulipalossa 1848. 60 000 näytteen hyönteiskokoelma säästyi palolta.
Nattererin ja Alfred Malherben nimeämät uudet lintulajit olivat kastanjatöyhtötikka (Celeus grammicus) ja suomurintatikka (Piculus leucolaemus).
Andrejs Štolcers
Andrejs Štolcers (s. 8. heinäkuuta 1974 Riika, Latvia) on latvialainen jalkapalloilija, joka pelasi muun muassa englantilaisseura Fulham FC:ssä vuosina 2000–2004.
Štolcers kuului Latvian joukkueeseen EM-kilpailuissa 2004 mutta pääsi kentälle vain Latvian viimeisen alkusarjaottelun lopussa.
Yalë
Yalë on noin 600 puhujan isolaattikieli. Sitä puhutaan kaikkiaan kuudessa kylässä Papua-Uuden-Guinean länsiosassa, Sandaunin provinssissa. .
Kielen sanajärjestys on SOV (subjekti–objekti–verbi). Kieli on elinvoimainen ja sitä käytetään kaikilla elämänaloilla. Monet nuoremmista puhujista osaavat myös tok-pisiniä. Kielen nimenä usein käytetty "nagatman" ei ole oikea kielen nimi, vaan virheellinen muoto erään kylän nimestä.
Kommagene
pienoiskuva|upright=0.68|[[Antiokhos I (Kommagene)|Antiokhos I kättelee Heraklesta.]] Kommagene oli kuningaskunta, joka sijaitsi Eufratin yläjuoksulla. Kommagenen pääkaupunki oli Samosata.
Historia
Kommagene mainitaan jo assyrialaisissa teksteissä Assyrian liittolaisena. Vuonna 708 eaa. Sargon II liitti Kommagen Assyriaan. Hellenistisellä ajalla Kommagene riistäytyi seleukidien hallinnasta vuonna 162 eaa. Kommagenen hellenistisistä hallitsijoista tärkein oli Antiokhos I Theos, joka hallitsi 69–40 eaa. Antiokhos I avusti Pompeiusta tämän sotiessa parthialaisia vastaan. Augustuksen aikana Kommagenestä tuli Rooman vasalli. Vuonna 17 Tiberius syrjäytti Antiokhos III:n, mutta Caligula asetti valtaistuimelle Antiokhos IV:n, joka hallitsi vuoteen 72. Vespasianus syrjäytti hallitsijasuvun viimeisen jäsenen.
Jukka Nykänen
Jukka Nykänen (s. 1959) on suomalainen elokuvaleikkaaja. Hän on leikannut muun muassa useita Markku Pölösen ohjaamia elokuvia, kuten Kivenpyörittäjän kylä (1995), Kuningasjätkä (1998), Badding (2000) ja Emmauksen tiellä (2001).
Nykänen on voittanut parhaan leikkauksen Jussi-palkinnon kolmesti, elokuvista Rukajärven tie (1999), Sotalapset (2003) ja Musta jää (2007). Hän on ollut ehdolla Jussi-palkinnon saajaksi myös elokuvista Cyclomania (2001), Sokkotanssi (1999) sekä Poika ja ilves (1998).
Vuonna 2004 Nykäselle myönnettiin 13 000 euron arvoinen elokuvataiteen valtionpalkinto ja vuonna 2020 taiteilijaeläke.
Ihon alla (televisiosarja)
Ihon alla on suomalainen 12-osainen draamasarja, jonka tapahtumat sijoittuvat tutkimussairaalaan. Sarjan pääosissa näyttelevät Taneli Mäkelä, Elena Leeve ja Willehard Korander. Leeve esittää lääkäriksi opiskelevaa sairaanhoitajaa Sofia Siveniusta, jonka isä Hannu (Taneli Mäkelä) on ammatiltaan kantasolututkimukseen erikoistunut lääkäri. Sarja pohtii muun muassa lääketieteen etiikkaa.
Sarja alkoi Nelosella 14. tammikuuta 2016. Se oli katsottavissa ennakkoon kokonaisuudessaan joulukuun 2015 ajan Nelonen Median Ruutu+-palvelussa.
Sarja kuvattiin syksyn 2014 aikana Helsingissä ja Kajaanissa Kainuun keskussairaalassa.
Alex & Sierra
Alex & Sierra on yhdysvaltalainen popduo, johon kuuluvat Alex Kinsey ja Sierra Deaton. He voittivat X Factor USA:n kolmannen kauden vuonna 2013. He alkoivat laulaa yhdessä vuonna 2009. Duon esikoisalbumi, It's About Us, julkaistiin lokakuussa 2014.
Hermannin rantatie
Hermannin rantatie on Helsingin pääkatuja. Se johtaa Itäväylän ja Sörnäisten rantatien liittymäalueelta Kalasatamasta pohjoiseen Hämeentielle Kumpulaan. Kadun länsipuolella on Hermanninmäki sekä itäpuolella pohjoisesta etelään Kyläsaari, Hermanninranta ja Verkkosaari. Länsipuolella on toimisto- ja asuinrakennuksia sekä itäpuolella Kyläsaaressa ja Hermanninrannassa teollisuutta ja varastorakennuksia.
Hermannin rantatie on osa eurooppatietä 75, ja sen kautta ohjataan liikenne kohti Helsingin keskustaa. Rantatien nopeusrajoitus on 50 km/h. Katua käyttää noin 12 000 ajoneuvoa vuorokaudessa, ja aivan kadun pohjoisosassa liikennemäärä on 17 000. Raskaan liikenteen osuus moottoriajoneuvojen määrästä on noin 10 %. Kadun kummatkin päädyt ovat helposti ruuhkautuvia: siirtymää Sörnäisten rantatielle hidastaa vilkas jalankulku Kalasataman metroaseman ympäristössä, kun taas pohjoisessa pullonkaulan muodostaa Hämeentien liittymä.
Hankkeet
pienoiskuva|vasen|Rantatie etelään [[Verkkosaari (Helsinki)|Verkkosaaren kohdalla. Suunniteltu Sörnäistentunneli vähentäisi liikennettä kadun eteläosassa Kalasataman alueella.]]
Raitiotie
pienoiskuva|Näkymä rakennustöiden aikana kesällä 2022: katu on suljettu Vanhan talvitien kohdalta pohjoiseen. Rantatie on molemmilta puolilta kaavoitettu tiiviiksi kantakaupungiksi, ja sen varrelle nousee 2020–2030-luvuilla paljon korkeita asuinrakennuksia. Nihdin ja Länsi-Pasilan välinen Kalasatama–Pasila-raitiotie rakennetaan tien keskelle. Keväällä 2021 rantatiellä tehtiin raitiotiehankkeen pohjatutkimuksia ja koepaalutustöitä, ja varsinaiset katutyöt paalutuksineen alkoivat tammikuussa 2022. Kadun itäpuolen kaistat eli pohjoiseen kulkeva liikenne siirrettiin raitiotien rakentamisen myötä Kyläsaarenkadulle tammikuussa 2022. Toukokuussa 2022 koko rantatie suljettiin työmaan vuoksi liikenteeltä. Katu ja sen kunnallistekniikka perustetaan lähes kokonaan paalulaatoille, koska pohjamaa on suurelta osin vanhaa merenpohjaa ja merentäyttöaluetta.
Tieliikenne pyritään palauttamaan rantatielle keväällä 2024, ja raitioliikenteen on tarkoitus alkaa saman vuoden syksyllä. Raitiotien rakentamisen yhteydessä rantatielle toteutetaan linja-autokaistat, joita pitkin Kalasatamaan ohjataan osa Koillis-Helsingin ja Vantaan bussilinjoista.
Tunneli
Hermannin ja Sörnäisten rantateiden välistä siirtymää pyritään sujuvoittamaan tunnelilla. Suunniteltu 1,6 kilometriä pitkä Sörnäistentunneli ulottuisi Haukilahdenkadun tuntumasta Hermannista Vilhonvuorenkadun eteläpuolelle Sörnäisiin. Tunnelin myötä Hermannin rantatien eteläosa muuttuisi pääväylästä alueelliseksi kokoojakaduksi, ja vähentyvä autoliikenne helpottaisi myös pyöräilyä ja jalankulkua Kalasataman alueella. Tunnelin pohjoinen suuaukko rakennetaan Kalasatama–Pasila-raitiotien rakentamisen yhteydessä vuoteen 2024 mennessä, minkä jälkeen se piilotetaan kadun alle odottamaan tunnelin varsinaista rakentamista.
Suuramiraali Thrawn
Suuramiraali Thrawn, oikealta nimeltään Mitth’raw’nuruodo, on kuvitteellinen henkilö Tähtien sota -universumissa. Thrawn on rodultaan chiss ja yksi Galaktisen Imperiumin älykkäimmistä upseereista. Hahmo esiintyi ensi kerran Timothy Zahnin Thrawn-trilogian romaaneissa Imperiumin perillinen (1991), Hämärän laivue (1992) ja Keisarin käsky (1993), joissa Luke Skywalker, Leia Organa, Han Solo, Chewbacca ja Lando Calrissian taistelivat häntä vastaan. Hänellä on tärkeä rooli myös Hand of Thrawn -duologiassa ja hänestä tuli yksi Expanded Universen suosituimmista hahmoista.
Vaikka Lucasfilm uudelleenbrändäsi Expanded Universen Star Wars Legendsiksi ja julisti, ettei sen teokset kuuluneet viralliseen kaanoniin, Thrawn tuotiin takaisin kaanoniin yhtenä päävihollisista animaatiosarjassa Star Wars Rebels, jossa hahmon ääninäyttelijänä toimi Lars Mikkelsen. Mikkelsen tulee myös itse näyttelemään Thrawnia näytellyssä Disney+-sarjassa Ahsoka. Zahn kirjoitti hahmolle kaksi uutta kirjatrilogiaa. Ensimmäiseen trilogiaan kuuluvat Star Wars: Thrawn (2017), Thrawn: Alliances (2018) ja Thrawn: Treason (2019), ja toiseen trilogiaan: Thrawn Ascendancy: Chaos Rising (2020), Thrawn Ascendancy: Greater Good (2021) ja Thrawn Ascendancy: Lesser Evil (2021).
Thrawn-trilogia
Suuramiraali Thrawn oli älykkäin kaikista yhdestätoista Imperiumin suuramiraalista ja heistä myös viimeinen, joka oli jäljellä. Huolimatta Uuden tasavallan laivaston suuruudesta, hän yritti Imperiumin jäänteistä ja pyrki kootun laivaston avulla tuhoamaan sen. Thrawnin taktiikat saavat usein alkunsa kun hän tutkii vastustajan taidetta. Tämän perusteella Thrawn kykenee usein ennustamaan, miten vihollinen vastaisi mihinkin taktiikkaan ja mikä toimisi parhaiten.
Ensimmäisessä romaanissa, Imperiumin perillisessä hän ja tähtihävittäjä Chimaeran kapteeni Gilad Pellaeon värväävät avukseen salakuljettaja Talon Karrden ja tämän apurin, Mara Jaden (joka oli entinen ”Keisarin käsi”) päästäkseen käsiksi ysalamiri-nimiseen salamantereiden kaltaisiin olentoihin, joissa on luonnollinen kyky häiritä Voimaa. Ysamirien avulla Thrawn hyökkäsi Wayland-nimiselle planeetalle ja vangitsi jedimestari Jorus C’baothin kieroutuneen kloonin (Thrawn oli tappanut oikean C’baothin vuosia sitten), joka halusi vastineeksi saada oppilaikseen Darth Vaderin lapset: Luken ja Leian. Thrawnin lähettämät noghri-salamurhaajat yrittivät vangita Luken ja Leian (joka odotti kaksosia Han Sololle), mutta epäonnistuivat. Thrawn alkaa hyökätä useille Uuden Tasavallan planeetoille ja yritti vallata itselleen Sluis Vanin telakoilta Uuden tasavallan aluksia laivastoonsa. Epäonnistumisesta huolimatta hän onnistui tuhoamaan 40 Uuden tasavallan alusta ja lavastamaan amiraali Ackbarin syylliseksi maanpetokseen.
Toisessa romaanissa, Hämärän laivueessa, Mara Jade paljasti Thrawnille, että Karrde (josta Imperiumin jäänteet olivat antaneet pidätysmääräyksen Luken auttamisen johdosta) oli löytänyt Katana-laivaston, jonka Galaktinen tasavalta oli rakentanut ennen Kloonisotia. Mara toivoi tämän saavan Thrawnin luopumaan pidätysmääräyksestä, mutta Thrawn käyttikin Maraa löytääkseen Karrden olinpaikan. Vaikka Maran päässä kaikui yhä vuosia sitten saatu käsky keisari Palpatinelta tappaa Luke, he päättävät yhdessä pelastaa Karrden Thrawnin tähtihävittäjältä, Thrawnin etsiessä käsiinsä toista Katana-laivaston sijainnin tuntevaa henkilöä. Leia saa tietää noghrien palvelevan Imperiumia, koska nämä luulivat Vaderin aikoineen pelastaneen heidän kotiplaneettansa Honoghrin luonnonkatastrofilta. Hän vakuuttaa näille Imperiumin huijanneen heitä ja suostuttelee kääntymään Thrawnia vastaan. Thrawn onnistuu lopulta saamaan Katana-laivaston ja klooneista koostuvan miehistön komentoonsa.
Kolmannessa romaanissa, Keisarin käsky, Thrawn aloittaa viimeinkin hyökkäyksenä Uutta tasavaltaa vastaan ja lopulta saartaa jopa Tasavallan pääplaneetan, Coruscantin, sekä aluksillaan että näkymättömäksi verhoilluilla asteroideilla. Amiraali Ackbar ja kenraali Crix Madine yrittivät hankkiutua eroon asteroideista, jolloin Thrawn päätti hyökätä Bilbringiin estääkseen näitä saamasta käsiinsä kidegravitaatioloukkua, joka nopeuttaisi asteroidien tuhoamista. Luke, Leia ja Mara tuhoavat noghrin avustuksella kloonauslaitoksen ja tappavat C’baothin kloonin, Maran tappaessa Lukesta tehdyn kloonin, Luuken, päästäkseen eroon päässään kaikuvasta Palpatinen käskystä. Kuultuaan tapahtuneesta, Thrawn hyökkäsi Waylandiin, missä hänen oma entinen noghri-henkivartijansa Rukh tappoi hänet. Thrawnin viimeiset sanat olivat ”Mutta... Se oli hyvin taiteellisesti tehty.”